রাজা ত্রিদিব রায় কত বছর চট্টগ্রামের চাকমা জনগোষ্ঠীর রাজা ছিলেন ?
ত্রিদিব রায়
ত্রিদিব রায় ১৯৩৩ সালের ১৪ মে ব্রিটিশ ভারতের অন্তর্গত পার্বত্য চট্টগ্রামের রাঙ্গামাটিতে চাকমা রাজপ্রাসাদে জন্মগ্রহণ করেন। তিনি রাজা নলিনাক্ষ রায় ও তার স্ত্রী বিনিতা রায়ের ছেলে। ১৯৫৩ সালের ২ মে ত্রিদিব রায় চাকমা সার্কেলের রাজা হিসেবে অভিষিক্ত হন। ১৯৭১ সালে তিনি দায়িত্ব ত্যাগ করেন। এরপর তার ছেলে দেবাশীষ রায় রাজা হন।
দীঘাপতিয়া রাজবংশ
দীঘাপতিয়া রাজবংশের গোড়াপত্তন করেন যিনি তার নাম শ্রী দয়ারাম রাম। তিনি জাতিতে তিলি হলেও নাটোরের মহারাজা রামজীবন রায়ের অধীনে কর্মচারী হিসেবে নিযুক্তি লাভ করেন। সামান্য কর্মচারী হলেও নিজ যোগ্যতা, কর্মদক্ষতা ও আন্তরিক সেবাপ্রবণতার গুণে দেওয়ান হিসেবে পদোন্নতি লাভ করতে সমর্থ হয়েছিলেন। তিনি মহারাজা রামজীবনের আমল থেকে থেকে রাণী ভবানীর আমল অবধি নাটোর রাজসরকারের দেওয়ান পদে কার্য নিযুক্ত থেকে প্রভূত অর্থার্জনে সমর্থ হন। নাটোর রাজভবনে তাঁর বিশেষ সম্মান ও প্রতিপত্তি ছিল। মুর্শিদাবাদের নবাব সরকারেও তার যথেষ্ট প্রভাব ছিল। যশোর জেলার অন্তর্গত মহম্মদপুরের স্বাধীন রাজা সীতারাম রায়কে বন্দি করার সময় মুর্শিদাবাদের নবাব মুর্শিদ কুলি খাঁকে বিশেষ সাহায্য করে কৃতজ্ঞতাভাজন হন এবং সে সাহায্যের পুরস্কার স্বরূপ নবাব মুর্শিদ কুলি খাঁ তাঁকে “রায় রাইয়ান” উপাধিতে ভূষিত করেছিলেন। এক পর্যায়ে নাটোরের মহারাজ রামকৃষ্ণ রায় রাজস্ব দায়ে স্বীয় জমিদারি বিক্রয় করতে বাধ্য হন। এ সময় দয়ারাম সাহ-উজিয়াল ইত্যাদি পরগণা নিলামে খরিদ করে নেন এবং জমিদারীর প্রতিষ্ঠা করেন। তিনি সংস্কৃত ভাষার অনুরাগী ও উৎসাহদাতা ছিলেন। রাজশাহীতে তিনি একটি চতুষ্পাঠী প্রতিষ্ঠা করে সকলের প্রশংসা অর্জন করেন। এছাড়াও রাজবাড়িতে তিনি একটি মঠ প্রতিষ্ঠা করেছিলেন। দীঘাপতিয়া রাজবাড়িতে কৃষ্ণজীউ, গোবিন্দজীউ ও গোপালজীউ নামে বিগ্রহ স্থাপন করে তাদের সেবার জন্য প্রয়োজনীয় জমি ও অর্থ দান করেছিলেন। প্রজাপ্রিয় এই শাসক স্বীয় জমিদারির মধ্যে অনেকগুলি সরোবর খনন করে সাধারণ মানুষের পানির সুবন্দোবস্ত করেছিলেন। রাজা দয়ারাম রাম বুদ্ধিমান, বিচক্ষণ, ন্যায়পরায়ণ ও ধর্মপরায়ণ লোক হিসেবে সকলের নিকট ধন্য ছিলেন।